Valokatteen kiinnitys vaihtelee eri katemateriaalien ja valmistajien mukaan. Tärkeintä valokatteen asennuksessa on lukea tuotteen mukana tulevat asennusohjeet tarkasti tai käydä tarkastamassa valmistajan sivuilta oikea asennustapa ja -ohjeet. Tavallisesti levyt kiinnitetään ruuveilla ruoteisiin valmistan antaman suosituksen mukaan. Huomioi, että ruuvien tiheydessä saattaa olla malli- ja materiaalikohtaisia eroja. Ruuvikiinnityksessä tulee käyttää valokateruuveja, jotka kestävät erilaisia sääolosuhteita, porautuvat helposti ja sisältävät tiivisteen. Valokatteen leikkaamisessa kannattaa käyttää pienihampaista sahaa loivassa leikkauskulmassa. Paina kevyesti sahatessasi ja tue levyä, jotta leikkausjälki pysyy siistinä. Muista turvallisuus ja seiso tukevilla tikkailla levyä asennettaessa, sillä levy ei kestä sen päälle nousemista.